**Presentation: Lost!**

**Due on: 25th March, 2020**

Ponovno preberi besedilo *A tortoise in town!* v učbeniku na strani 51 in članek *Lost*, ki je bil objavljen v reviji Crown (založnik: Mary Glasgow Magazines) marca 2010.

Pripravi govorni nastop, v katerem boš predstavil/-a poročilo o osebi ali živali, ki se je izgubila v okolici tvojega domačega kraja. V govornem nastopu:

1. podrobneje opiši izgled izbrane osebe/živali ter predstavi njene/njegove osnovne osebnostne lastnosti,
2. opiši, kaj je oseba/žival počela, preden se je izgubila, in kaj je povedal/-a tisti/-a, ki jo je zadnji/-a videl/-la,
3. podrobno opiši pot, ki jo je oseba/žival opravila, ko se je izgubila, ter opiši vsaj eno dogodivščino, ki se ji/mu je na poti pripetila,
4. predstavi, kdo jo/ga je našel in kje, ter kaj se je z osebo/živaljo zgodilo po njeni/njegovi pustolovščini.

Nasveti za pripravo:

* Pri izdelavi vključi jasne primere in podrobnosti. Npr: povej, kaj je oseba/žival jedla, ko se je izgubila, kako se je počutila ali vedla in zakaj.
* Poskusi sklepati, zakaj se je dogodek, ki si ga opisal/-a, končal tako, kot se je. Pojasnila vključi v svoj nastop.

Splošni nasveti:

* Podrobno si preberi kriterije ocenjevanja. Najdeš jih v učilnici ali na spletnem mestu *Engleščina* (povezava na stran je v spletni učilnici).
* Upoštevaj, da je predstavitev sestavljena iz uvoda, jedra in zaključka. Najlažje ti bo, da najprej sestaviš jedro, nato pa se lotiš uvoda in zaključka.
* Svoj nastop dobro zvadi. Govorni nastop čim večkrat glasno ponovi doma, pred občinstvom. Za to lahko uporabiš starše, brate, sestre, plišaste medvedke ali sobne rastline.
* Bodi razumljiv/-a. Pomembno je, da pri govornem nastopu uporabljaš besede in strukture, ki jih razume večina sošolk in sošolcev ter seveda tudi ti, da jih boš lažje izgovoril/-a.
* Na začetku pritegni pozornost poslušalcev. V nastop vključi občinstvo: jih nagovori, kaj vprašaj. Za sošolke in sošolce pripravi kratko igro, uganko ali pa jih k sodelovanju pritegni na kak drug način.
* Pripravi zanimivo ponazoritev. Namesto plakata izdelaj večjo slikanico, kolaž, (foto)strip, brošuro. Pri izbiri načina predstavitve bodi čim bolj ustvarjalen/-na in uporabi tistega, ki ti najbolj ustreza.
* Noč pred govornim nastopom se dobro naspi.

Pravila govornega nastopa:

* Govorni nastop traja od 4 do 7 minut. Sledijo mu vprašanja.
* K nastopu sodi material za ponazoritev, ki je lahko v obliki plakata, kartic, učnih listov ali česar koli podobnega.
* Če boš uporabil/-a powerpoint predstavitev, mi datoteko dan pred nastopom pošlji na elektronski naslov. USB ključkov in podobnih nosilcev podatkov ne sprejemam. Na posamezni strani predstavitve je lahko največ 10 besed.
* V primeru uporabe storitev v oblaku (google slides, prezi, slideshare in podobno), mi na elektronski naslov pošlji povezavo do objavljenega izdelka.
* Viri morajo biti ustrezno navedeni.
* Če si boš med predstavitvijo pomagal/-a z zapiski, mi jih v tiskani obliki oddaj vsaj dan pred predstavitvijo. Vrnil ti jih bom pred nastopom.

